《过蜀龙门》
唐代·沈佺期

龙门非禹凿，诡怪乃天功。西南出巴峡，不与众山同。

长窦亘五里，宛转复嵌空。伏湍喣潜石，瀑水生轮风。

流水无昼夜，喷薄龙门中。潭河势不测，藻葩垂彩虹。

我行当季月，烟景共舂融。江关勤亦甚，巘崿意难穷。

势将息机事，炼药此山东。

作者简介：沈佺期（约656 — 约715），字云卿，相州内黄（今安阳市内黄县）人，祖籍吴兴（今浙江湖州）。 唐代诗人。与宋之问齐名，称“ 沈宋 ”。
善属文，尤长七言之作。擢进士第。长安中，累迁通事舍人，预修《三教珠英》，转考功郎给事中。坐交张易之，流驩州。稍迁台州录事参军。神龙中，召见，拜起居郎，修文馆直学士，历中书舍人，太子少詹事。开元初卒。